Varga Zoltán Zsolt: Képzeletbeli erdő

Tantárgy: Rajz és vizuális kultúra

Évfolyam: 1-4. osztály

Téma: Varga Zoltán Zsolt: Képzeletbeli erdő (Szitakötő 42. szám)

1. Ráhangolás: A vezér követése c. játék

A csoport tagjai kört alkotnak és körbesétálnak. Egyvalaki a fejére tesz egy lehetőleg meghökkentő méretű, vagy színű kalapot, és valamilyen állat hangját, s mozdulatait utánozza, amit a többiek körben járva utánoznak. A dolog addig tart, amíg a főszereplő tovább nem adja a kalapot. De el is veheti tőle bárki, aki megelégelte azt, amit a vezér diktált.

1. Szöveg feldolgozása
2. A mese megismerése – tanítói bemutatás
3. Spontán reakciók meghallgatása
4. Beszélgetés a történetről

Kik a szereplői a mesének? (az állatok képei felkerülnek a táblára)

Hova szeretnének utazni? Mivel utaztak a képzeletbeli erdőbe? Milyen állatokat képzeltek el a mesében?

1. Csoportszervezés
2. A szereplők alapján csoport szervezése: (5 csoport létrehozása)

* Húzz egy lapot a zsákból, s menj a rajta szereplő állat asztalához!

(medve, bagoly, borz, nyúl, vakond)

1. Borítékos feladat:

* Mi is a képzeletbeli erdőben járunk, ahol furcsa lényekkel találkozhatunk. A borítékban állatképeket találtok, a képek 3 részre vannak osztva (fej, törzs, végtagok). Állítsátok a képdarabokból össze a saját képzeletbeli lényeteket!

Válasszatok a képek közül egy fejet, egy hozzá nem illő testet és végtagokat!

* Beszéljétek meg saját képzeletbeli állatotokat szóforgó módszerrel!

A csoportokból egy-egy kép közös megnézegetése, beszélgetés a képzeletbeli állatról.

1. Tervezés, elkészítés

* A mai órán saját képzeletbeli erdőnket népesítjük be képzeletbeli állatokkal! Az állatok között legyen levegőben, földön és vízben élő állat is!


A gyerekek párban dolgoznak, az asztalukon előkészítve egy-egy A3-as lapon a mesebeli fa rajza. A fa köré képzeletbeli állatokat rajzolnak szabadon választott eszközökkel.

1. Óra végi értékelés

Kiállítás szervezése az elkészült rajzokból

Melléklet:

Az állatok képei:



Feldarabolt állatok képei a [www.freepik.es](http://www.freepik.es) oldalról származnak



A mesebeli fa rajza, melyet előre megrajzolunk az A3-as lapra:

